Handmade Heaven

"Handmade Heaven" (בעברית: "גן עדן בעבודת יד") הוא שיר שהוקלט ונכתב על ידי הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear. השיר הופק על ידי ג'ואל ליטל והיה לסינגל הסולו הראשון של מרינה לאחר ששינתה את שם הבמה שלה ב-2018. השיר יצא להורדה דיגיטלית וסטרימינג כסינגל המוביל של האלבום ב-8 בפברואר 2019, על ידי אטלנטיק רקורדס. במרץ 2019 פורסמו שתי גרסאות רמיקס לשיר, בהפקת הדי ג'יי האירי קריסטל קליר. מילות השיר נכתבו בהשראת שינויי האקלים והטבע. מרינה בחרה ברצועה להיות הסינגל המוביל כיוון שהרגישה שהסאונד שלו מיוחד ושונה משאר האלבום.

מבחינה מוזיקלית, "Handmade Heaven" היא בלדת סינת'פופ, פופ ואלקטרו שהושוותה למוזיקה של לנה דל ריי, לורד ומדונה. מספר מבקרים תיארו את השיר כשינוי מוזיקלי מהפרויקטים הקודמים שלה. השיר זכה לביקורות חיוביות בדרך כלל ממבקרי המוזיקה. השיר תואר כרומנטי, פואטי וחולמני. מבחינה מסחרית, השיר לא נכנס למצעד הסינגלים הרשמי בבריטניה, אך הגיע למקום ה-52 במצעד ההורדות. השיר אף נכנס למצעד הסקוטי, וכן למצעדים הדיגיטליים הרשמיים בצרפת, יוון וניו זילנד.

הופקו שני קליפים נלווים ל-"Handmade Heaven", ושניהם יצאו בפברואר 2019. הראשון בוים על ידי הבמאית האנגלית סופי מולר וצולם באסטוניה. בקליפ, חוקרת מרינה יער גדול במהלך החורף. "Handmade Heaven" נכלל ברשימת הרצועות של סיבוב ההופעות הרביעי שלה, Love + Fear Tour, ושימש כפתיח המופע. במאי 2020 יצא לאור קליפ לייב שצולם במהלך מגפת הקורונה, ובו מבצעת מרינה את השיר בפסנתר.

== רקע ופרסום ==
מרינה מופיעה במהלך ה-[[Neon Nature Tour, פברואר 2016.]]
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי".<ref name="My name is Marina"></ref> לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט.<ref name="Rolling Stone Baby release"></ref> לקראת תחילת 2019, הוכרז רשמית "Handmade Heaven". הוא שימש כסינגל המוביל לאלבום האולפן הרביעי שלה, והוא סינגל הסולו הראשון שלה מאז "Blue", הסינגל החמישי והאחרון מאלבומה השלישי, Froot, ב-2015.<ref name="Rolling Stone single review"></ref><ref name="Billboard single review"></ref>

ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה".<ref name="Billboard album announcement"></ref> רשימת הרצועות נחשפה באותו יום, ו-"Handmade Heaven" נכלל בה כרצועה הפותחת של האלבום.<ref name="NME album announcement"></ref> Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו.<ref name="The Independent album review"></ref> השיר מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.<ref name="Rolling Stone interview 2"></ref><ref name="Vogue album review"></ref> מרינה אף חשפה כי היא ביקשה חופש יצירתיות בכתיבת השיר מחברת התקליטים. היא נימקה את הבקשה והסבירה שלא תמיד הייתה לה שליטה יצירתית בפרויקטים הקודמים שלה, ולא רצתה שזה יחזור על עצמו ב-Love + Fear.<ref name="Apple Music interview" /> השיר נכתב על ידי מרינה, והופק על ידי המוזיקאי הניו זילנדי ג'ואל ליטל.<ref name="Coup de Main music video review"></ref> מרינה הקליטה את השיר באולפן ההקלטות של ג'ואל ליטל בלוס אנג'לס. את המיקסינג לשיר עשה דן גרץ' מרגווראט ב-Solar Management Limited שבלונדון, ואת המאסטרינג עשה דייב קוץ' במאסטרינג פאלאס שבניו יורק.<ref name="Liner notes"></ref>

ב-8 בפברואר 2019 יצא "Handmade Heaven" להורדה דיגיטלית וסטרימינג במדינות שונות, על ידי אטלנטיק רקורדס.<ref name="Apple Music link" /> השיר שימש כסינגל המוביל מתוך Love + Fear, והיה לסינגל הסולו הראשון שלה מאז 2015.<ref name="Billboard single review" /> גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס וורנר מיוזיק גרופ.<ref name="Promo CD credits" /> אטלנטיק אף הפיצה את ה-CD ברחבי פינלנד.<ref name="Promo CD credits Finland" /> ב-8 במרץ 2019, שתי גרסאות רמיקס שהופק על ידי התקליטן האירי קריסטל קליר יצאו להורדה דיגיטלית ולשירותי הסטרימינג. אורך הרמיקס המקורי הוא 6 דקות ו-57 שניות, והוא בלעדי לשירות הזרמת המדיה אפל מיוזיק.<ref name="Krystal Klear Remix Apple Music" /> בספוטיפיי בארצות הברית, עלתה גרסה מקוצרת של הרמיקס, שנמשכה 4 דקות ו-10 שניות.<ref name="Spotify single" /> הגרסה הארוכה יותר עלתה לחשבון היוטיוב של מרינה ב-11 במרץ 2019.<ref name="YouTube remix audio video"></ref> בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.<ref></ref>

== הרכב ומילים ==
שינויי האקלים שימשו מקור השראה למרינה בעת כתיבת "Handmade Heaven".]]
מבחינה מוזיקלית, "Handmade Heaven" היא בלדת סינת'פופ, פופ ואלקטרו.<ref name="Billboard single review" /><ref name="The Washington Post interview 2019"></ref><ref name="Idolator Superstar single review"></ref><ref name="Consequence of Sound single review" /> לפני יציאתו של "Handmade Heaven" בפברואר 2019, חשפה מרינה בטוויטר שהשיר יעניק מעט עד שום אינדיקציה לכיצד יישמעו שאר השירים ב-Love + Fear.<ref name="Idolator single review" /> בריטני ספנוס מהרולינג סטון ציינה את "הקול הייחודי" של מרינה, הנשמע בשיר,<ref name="Rolling Stone single review" /> ואף ראתה בשיר שינוי מוזיקלי מ"הבאבלגאם פופ והחוצפה" שאפיינו את שלושת אלבומיה הראשונים.<ref name="Rolling Stone single review" /> קתרין גילספי ממגזין Paper השוותה את השיר למוזיקה של לנה דל ריי ומדונה, ובפרט אלבום האולפן השביעי של האחרונה, Ray of Light.<ref name="Paper music video review"></ref> פרנב טראון מ-Consequence of Sound השווה את השיר לסגנונה של הזמרת-יוצרת הניו זילנדית לורד.<ref name="Consequence of Sound single review"></ref>

לפי אתר Musicnotes, "Handmade Heaven" מוגדר בסימן הזמן "common", והוא בעל קצב מתון של 107 פעימות לדקה.<ref name="sheet"></ref> ספנוס תיארה את הקצב כמיד-טמפו, וכמשוחרר מ"עודף הפופ והחוצפה של שלושת האלבומים הראשונים שלה".<ref name="Rolling Stone single review" /> באותה הצורה, כריס קלי מהוושינגטון פוסט תיאר את הרצועה כ-"שיר סינת'פופ איטי ומרגש".<ref name="The Washington Post interview 2019"/> השיר נכתב במפתח איי מינור, כאשר המנעד הקולי של מרינה נע בין התווים F<small><sub>3</sub></small> ו-C<small><sub>5</sub></small>. לאורך בתי השיר, טווח הקול שלה מתקדם לפי סדר האקורדים .<ref name="sheet"/>

מבחינה מילית, השיר עוסק בהערצתה של מרינה את הטבע. בניגוד לשירים אחרים שלה, "Handmade Heaven" פשוט יותר ואינו עוסק באישית בדיונית או בעולם שיצרה.<ref name="Rolling Stone single review" /> בראיון לאפל מיוזיק, במהלך שבוע ההוצאה של Love + Fear, חשפה מרנה כי שינויי האקלים שימשו מקור השראה עיקרי לרצועה: "אני חושבת שאנשים פתאום הופכים מודעים יותר לעולם הטבעי, שזה די מוזר ואינטנסיבי. הייתה לי תחושת געגוע, או חרטה על כך שהטבע אינו חלק גדול יותר בחיי".<ref name="Apple Music interview">References regarding the release of Love + Fear on Apple Music:
* 
* 
* 
* 
* </ref> מרינה פותחת את השיר בקריאה: "I envy the birds high up in the trees / They live out their lives so purposefully / I envy the spiders, the squirrels, and seeds / They all find their way automatically" ("אני מקנאת בציפורים שלמעלה בעצים / הן חיות את חייהן בכוונה כה תכליתית / אני מקנאה בעכבישים, בסנאים ובזרעים / כולם מוצאים את דרכם אוטומטית".<ref name="sheet"/> במהלך הפזמון, היא שרה לצד כמה שכבות של קולות שלה עצמה, ויוצרת אפקט של מקהלה; "In this handmade heaven, I come alive / Blue birds forever, colour the sky" ("בגן העדן בעבודת יד הזה, אני מתעוררת לחיים / ציפורים כחולות לנצח, צובעות את השמיים".<ref name="Billboard single review" />

== ביקורות והצלחה ==
"Handmade Heaven" זכה לביקורות חיוביות ממבקרי המוזיקה, כאשר רבים מהם כתבו כי הוא חזרה ראויה למרינה מההפסקה המוזיקלית. מייק ואס מ-Idolator תיאר את השיר כמרינה "הפואטית והשלווה" וכ-"יפה עד כאב".<ref name="Idolator single review" /> גאב גינסברג מבילבורד שיבח את הסינגל ואת שירתה של דיאמנדיס, אותה תיאר כ-"חזרה לגוון האופרה שלה".<ref name="Billboard single review" /> קרולין ברנוקה, כתבת במגזין Complex, כללה את השיר בטור "המוזיקה החדשה הטובה ביותר השבוע". היא כתבה כי מרינה "נשמעת אלוהית כפי ששם הסינגל שלה מרמז" וכינתה את השיר "חלומי ורומנטי".<ref name="Complex Best New Music"></ref>

רובין מאריי מ-Clash התייחס לשיר כ"סינגל חדש ובולט".<ref name="Clash Music single review" /> קייט ניקולסון, מהגרדיאן התרשמה מהשיר ותהתה האם יצליח מסחרית: "'האם אנשים אחרים אי פעם ירצו להיכנס אליו' עדיין פתוח לוויכוח, אבל תפיסת העולם החריפה שלו היא נדירה בתעשיית הפופ וראויה להישמע".<ref name="The Guardian album review"></ref> בן ניסן ממגזין אטווד כתב ביקורת מעורבת על השיר, וכינה אותו אחד הרגעים ה"חזקים" ביותר באלבום. עם זאת, הוא הטיל ספק בכנותה של מרינה בנוגע למילות השיר.<ref name="Atwood Magazine album review"></ref>

=== הצלחה מסחרית ===
בממלכה המאוחדת, "Handmade Heaven" לא נכנס למצעד הסינגלים הבריטי, אם כי נכנס למצעד ההורדות במהלך השבוע של ה-15 בפברואר 2019. הוא דורג לראשונה במקום ה-52. באופן דומה, נכנס השיר למצעד המכירות הבריטי, שם גם כן הופיע לראשונה ובשיאו במקום ה-52.<ref name="UK Sales"></ref> במצעד הסקוטי, הגיע השיר בשיאו למקום ה-46. במקומות אחרים באירופה, דורג השיר לראשונה במקום ה-92 במצעד הסינגלים הדיגיטליים היווני,<ref name="Greece International Digital"></ref> מחוץ לאירופה, הגיע "Handmade Heaven" למקום ה-25 במצעד הסינגלים החמים הניו זילנדי.<ref name="New Zealand Hot"></ref>

== וידאו קליפים ==
את הקליפ המקורי של "Handmade Heaven" ביימה הבמאית האנגלית סופי מולר, שמאוחר יותר ביימה גם את הקליפ ל-"Orange Trees", הסינגל השלישי מתוך Love + Fear.<ref name="Consequence of Sound OT single review"></ref> הקליפ הופק על ידי סופי ברוקס, וג'ולייט לארת',<ref name="YouTube music video" /> וצולם באסטוניה, בינואר 2019.<ref name="Nafta video link" /> בהכרזה הרשמית על הקליפ נחשף כי יוצג לראשונה בשעה 17:00 (GMT), ב-8 בפברואר 2019,<ref name="DIY single review"></ref> ולאחר מכן יעלה לערוץ היוטיוב של מרינה.<ref name="YouTube music video" /> הקליפ נפתח כשמרינה הולכת בשביל מכוסה שלג באמצע יער,<ref name="NME music video review"></ref> והיא לבושה בז'קט אדום וגדול.<ref name="Paper music video review" /> בהמשך, מביטה מרינה מול גוף מים ושרה את השיר בנוף יער אפלולי.

לצד יציאת הקליפ ביוטיוב, הוא הפך זמין להורדה דרך אפל מיוזיק ב-8 בפברואר 2019.<ref name="iTunes music video">References regarding the release of the music video for "Handmade Heaven" by Marina on Apple Music:
* 
* 
* 
* 
* </ref> ביילי קאלפי מ-Nylon ניתחה את המסר של הקליפ, וחזתה כי בלי קשר למקום שבו נמצאת מרינה, היא מסוגלת לשגשג ו-"למצוא נחמה בגן העדן הדמיוני שלה".<ref name="Nylon single review"></ref> הקליפ זכה לביקורות חיוביות מהמבקרים, כאשר ואס כינה אותו "מדהים".<ref name="Idolator single review"></ref> מוריי גם כן אהבה את הקליפ, והדגיש את הכיוון הבולט של מולר, המציג את מרינה "שברירית, אנושית, ויצירתית בצורה נחרצת".<ref name="Clash Music single review"></ref> חברת ההפקה האסטונית Nafta פרסמה מונטאז' מאחורי הקלעים של קטעים שנשארו מצילומי הווידאו, באופן בלעדי באתר שלהם.<ref name="Nafta video link" /> בנוסף לווידאו קליפ הרשמי, פורסם קליפ ורטיקלי נפרד ל-"Handmade Heaven", ובו מרינה שרה את השיר כשהקרנות של פרחים מועברות על פניה. הקליפ לערוץ היוטיוב שלה ב-19 בפברואר 2019.<ref name="YouTube vertical music video"></ref>

== הופעות חיות ==
"Handmade Heaven" נכלל ברשימת הרצועות לסיבוב ההופעות "Love + Fear Tour" של מרינה בשנת 2019, ונבחר כשיר הפתיחה של ההופעות. במהלך השיר, רקדו לצידה מספר רקדנים.<ref name="Riff Magazine live review"></ref> רומן גוכמן מ-Riff, שסקר את ההופעה של מרינה בסן פרנסיסקו, הרגיש כי עדיף שהיו מוזיקאים על הבמה, שכן הוא חש שקבוצת רקדני הרקע שלה לא הייתה עקבית.<ref name="Riff Magazine live review" /> אימאן חלאלי מ-LA Excites, שצפתה בהופעה בלוס אנג'לס, שיבחה את הביצוע החי של "Handmade Heaven", וציינה כיצד מרינה מרגישה בנוח עם הקהל, מה שעזר לחשוף את "אישיותה המרתקת והקסומה".<ref name="LA Excites concert review"></ref>

לציון יום כדור הארץ בשנת 2020, מרינה הקליטה בעצמה ביצוע לייב של "Handmade Heaven" ופרסמה אותו בחשבונות המדיה החברתית השונים שלה. חודש לאחר מכן, ב-13 במאי, היא העלתה את הביצוע לערוץ היוטיוב שלה.<ref name="Marina live YouTube"></ref>

== רשימת רצועות ==

== קרדיטים ==
=== שיר ===
הקרדיטים שלהלן לקוחים מהערות האלבום של Love + Fear.<ref name="Liner notes" />
* מרינה דיאמנדיס – כתיבה, שירה
* ג'ואל ליטל – הפקה, הנדסה, קלידים, סינת'ים, כלי הקשה, תכנות תופים
* דן גרץ'-מרגורט – מיקסינג, תכנות נוסף
* דייב קוץ' – מאסטרינג

=== וידאו קליפ ===
הקרדיטים להלן לקוחים מחשבון היוטיוב של מרינה ומ-Nafta.<ref name="YouTube music video"></ref><ref name="Nafta video link"></ref>

==== הפקה ====
* Prettybird UK – חברת הפקה

==== אנשי צוות ====
* סופי מולר – במאית
* אבגני ביסטרוב – צלם קולנוע
* ג'ולייט לארת' – מפיק בפועל
* האנה מיי – ראש הפקה, EP
* סופי ברוקס – מפיקה
* סיסל-מריה מאגי – עוזרת הפקה
* קן רול – מנהל מיקום
* קריז'אן דניאל אסקו – עוזר מנהל מיקום

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט (ים)
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| עולם
| rowspan="3"| 8 בפברואר 2019
| הורדה דיגיטלית • הזרמת מוזיקה
| rowspan="3"| מקורית
| אטלנטיק
| style="text-align:center;"|<ref name="Apple Music link" />
|-
! scope="row"| בנלוקס
| rowspan="2"| סינגל CD שיווקי
| אטלנטיק • וורנר מיוזיק גרופ
| style="text-align:center;"|<ref name="Promo CD credits"></ref>
|-
! scope="row"| פינלנד
| rowspan="3"| אטלנטיק
| style="text-align:center;"|<ref name="Promo CD credits Finland"></ref>
|-
! scope="row"| עולם
| rowspan="2"| 8 במרץ 2019
| הורדה דיגיטלית • סטרימינג
| רמיקס של קריסטל קליר (גרסת אפל מיוזיק)
| style="text-align:center;"|<ref name="Krystal Klear Remix Apple Music" />
|-
! scope="row"| ארצות הברית
| סטרימינג
| רמיקס של קריסטל קליר (גרסת ספוטיפיי)
| style="text-align:center;"|<ref name="Spotify single"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:וידאו קליפים שבוימו על ידי סופי מולר
קטגוריה:שירים על גן עדן
קטגוריה:בלדות משנות ה-2010
קטגוריה:בלדות סינת'-פופ
קטגוריה:סינגלים בהוצאת אטלנטיק רקורדס